สวัสดีค่ะ ประจำเดือนมาล่าสุดคือ1กันยา มีเพศสัมพันธ์กับแฟนวันที่15 แล้วใช้ยาคุมฉุกเฉินค่ะ ใช้ยามาจนวันนี้เข้าสู่วันที่6 มีอาการปวดท้องน้อย เจ็บหน้าอก มีเลือดออก แต่ไม่ได้เยอะมาก ไม่แน่ใจว่าเป็นเลือดประจำเดือน หรือเลือดอะไรคะ? มี โอกาสตั้งครรภ์หรือไม่คะ? แล้วอาการแบบนี้จะสามารถทานยาคุมแบบปกติได้หนือป่าวคะ?
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% และหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน และในบางรายอาจมีอาการปวดท้องน้อยและเจ็บหน้าออกขณะที่มีเลือดออกร่วมด้วยได้ อย่างไรก็ตามในบางราย อาจไม่มีเลือดออกก็ได้เลือดที่ออกมาดังกล่าวนี้ ถือเป็นเลือดที่เกิดจากผลของยา ไม่ใช่ประจำเดือนจริงๆ สำหรับประจำเดือนจริงๆ ก็มักจะมาในช่วงเวลาเดิม คืออาจมา 1 ต.ค. หรืออาจมาช้าหรือเร็วกว่านี้ก็ได้หากต้องการเริ่มทานยาคุมกำเนิด แนะนำควรรอให้ประจำเดือนจริงๆ มาเสียก่อน เพื่อให้แน่ใจว่าไม่เกิดการตั้งครรภ์ขึ้น แล้วจึงเริ่มทานยาภายในไม่เกิน 5 วันนับตั้งแต่มีประจำเดือนมาแต่หากต้องการเริ่มทานยาคุมไปเลยก็ได้ เพียงแต่ยาจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 1-2 สัปดาห์ก่อนจึงจะมีเพศสัมพันธ์ได้